मेलामा ८० वटा स्टल रहनेछन् । कम्प्युटर, ल्यापटप, मोबाइललगायत सबैखालका सूचना र प्रविधिसँग सम्बन्धित स्टलहरू रहने मेला संयोजक एवम् आयोजक संस्थाका अध्यक्ष भानु शर्माले जानकारी दिए । ‘मेलामा कम्प्युटर हार्डवेयर, सफ्टवेयर, सुरक्षासम्बन्धी सामग्री, मोबाइल, टिभी, उच्च शिक्षासम्बन्धी सेवा प्रदान गर्ने कलेज एवम् परामर्शदाताहरूका स्टलहरू रहनेछन्,’ संयोजक शर्माले भने, ‘आईटी सम्बन्धी जनचेतनामूलक सेमिनार, गोष्ठी, रोबोटिक प्रदर्शनी तथा अन्तरविद्यालय र अन्तर कलेजस्तरीय क्विज कम्पिटिसन पनि हुनेछ ।’ मेलाबाटै आवश्यक सूचना प्रविधिसम्बन्धी सामान खरिद गर्न पाइने व्यवस्थासमेत मिलाइएको उनले बताए ।
